**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 9842/5934/\_\_\_\_\_.2019

Proiect **DECIZIA ETAPEI DE ÎNCADRARE**

**Nr. \_\_\_\_ din \_\_\_\_\_\_\_\_.2019**

Ca urmare a solicitării de emitere a acordului de mediu adresate de **PRIMARIA COMUNEI BRANISTEA**, cu sediul în comuna Branistea, sat Branistea, str. DCL-3, nr. 1151, judetul Dambovita, înregistrată la sediul Agenției pentru Protecția Mediului (APM) Dâmbovița cu nr. 9842 din 20.06.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 01.08.2019 că proiectul **”*Desfiintare SCOALA GENERALA CU CLASELE V-VIII, sat Branistea, comuna Branistea, jud. Dambovita si anexa”***, propus a fi amplasat în comuna Branistea, sat Branistea, str. DCL-89 (DJ 701), nr. 1153, județul Dâmbovița **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

1. ***Caracteristicile proiectelor***
2. *mărimea proiectului:*

In prezent imobilul deserveste SCOALA GENERALA V-VIII, comuna Branistea, judetul Dambovita. Pe amplasamentul sus mentionat exista doua corpuri de constructii.

Primul corp de cladire are functiunea invatamant, suprafata construita la sol este de 453.00 mp si un regim de inaltime parter. Forma cladirii este poligonala (L), cu dimensiuni maxime de 38,48x18,42m si o inaltime la cornisa de 3,77m. Acesta cuprinde 4 sali de clasa, un laborator si spatii auxiliare.

Corpul al doilea are functiunea anexa, forma planimetrica a acestuia este dreptunghiulara. Corpul are regimul de inaltime parter, iar suprafata construita la sol este de 61.00 mp.

Constructiile se afla intr-o stare precara, fiind construite in perioada 1970-1980, nerespectand normativele seismice si de siguranta a constructiilor actuale. Cladirile nu au suferit investitii majore in vederea reabilitarii, dotarii si reutilarii acestora, prezentand un randament scazut in exploatare.

Cladirile vor fi demolate eliberandu-se treptat cele doua parcele pe care urmeaza sa fie construit un nou corp de scoala, cu regim de inaltime P+1E, un corp cu functiunea anexa (depozit lemne, centrala termica) si se vor realiza amenajarile aferente.

Demolarea este propusa in etape, dupa cum urmeaza:

**ETAPA 1**: In vederea executarii noii scoli, se va demola zona din spate a cladirii existente iar scoala va functiona in zona paralela cu strada.

**ETAPA 2**: Dupa finalizarea noii cladiri a scolii, activitatea scolara se va muta in noul spatiu si se va demola si ultima parte a scolii vechi - zona paralela cu strada.

In scopul demolarii conform etapelor propuse mai sus, a fost intocmit un Raport de expertiza tehnica, anexat prezentei documentatii, prin care se detaliaza modul in care se va realiza demolarea in cele 2 etape.

La executarea lucrarilor de dezafectare se vor respecta urmatoarele instructiuni privitoare la tehnologia de executie:

* Se sprijina peretii cu bile de lemn;
* Se executa un esafodaj de sustinere a placii de beton armat;
* Se demonteaza invelitoarea de tabla;
* Se demonteaza podul de lemn;
* Se dezafecteaza planseul de peste parter prin spargerea cu pikamerul sau prin decuparea

ochiurilor de placa cu asigurare in macara; Ulterior se pot decupa grinzile de beton armat la capete, cu asigurare in macara.

* Se dezafecteaza peretii de la parter ingrijit, caramida de caramida;
* Se dezafecteaza pardoseala;
* Se dezafecteaza fundatiile;
* Se executa umplutura cu pamant a amprentei fundatiilor pana la nivelul terenului amenajat.

Demolarea se va executa prin desfacere pe portiuni mici, cu pikamerul usor de mana. Peretii de caramida se desfac caramida de caramida.

Demolarea primei etape se va face ingrijit ca sa nu afecteze structura zonei de cladire care se pastreaza provizoriu.

Se vor lua masuri de protectie a imobilelor vecine imobilului ce se va demola. Toate operatiile de demolare se vor execuata stropind cu apa zonele ce urmeaza sa fie demolate pentru a se preintampina formarea prafului.

Deseurile din demolari vor fi valorificate/eliminate prin firme autorizate.

***b)*** *cumularea cu alte proiecte:* nu este cazul

***c)*** *utilizarea resurselor naturale:* nu este cazul

***d)*** *producția de deșeuri*: deșeurile rezultate vor fi colectate in pubele tipizate si preluate de serviciile de salubritate specializate din zona.

**e*)*** *emisiile poluante, inclusive zgomotul si alte surse de disconfort*: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

***f)*** *riscul de accident, ţinându-se seama în special de substanţele şi tehnologiile utilizate*: se reduce datorită măsurilor luate.

***2. Localizarea proiectelor***

*2.1.* *utilizarea existentă a terenului*: Suprafața de teren supusa efectiv lucrărilor este de 453 mp (scoala si 61 mp (anexa) - conform Certificatului de Urbanism nr. 20 din 11.06.2019 emis de către Primăria comunei Branistea, este teren intravilan, categoria de folosință – curți construcții.

*2.2. relativa abundenţa a resurselor naturale din zona, calitatea şi capacitatea regenerativa a acestora:* zona de exploatare hidrocarburi

*2.3.**capacitatea de absorbţie a mediului, cu atenţie deosebita pentru:*

***a)*** *zonele umede*: nu este cazul;

1. *zonele costiere*: nu este cazul;
2. *zonele montane si cele împădurite:* nu este cazul;
3. *parcurile şi rezervaţiile naturale*: nu este cazul
4. *ariile clasificate sau zonele protejate prin legislaţia in vigoare*: nu este cazul
5. *zonele de protecţie speciala, mai ales cele desemnate prin Ordonanța de Urgenta a Guvernului nr.* [*57/2007*](file:///C:\Documents%20and%20Settings\Administrator\Sintact%202.0\cache\Legislatie\temp\00103869.htm) *privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr.* [*5/2000*](file:///C:\Documents%20and%20Settings\Administrator\Sintact%202.0\cache\Legislatie\temp\00033752.htm) *privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr.* [*107/1996*](file:///C:\Documents%20and%20Settings\Administrator\Sintact%202.0\cache\Legislatie\temp\00008742.htm)*, cu modificările şi completările ulterioare şi Hotărârea Guvernului nr.* [*930/2005*](file:///C:\Documents%20and%20Settings\Administrator\Sintact%202.0\cache\Legislatie\temp\00085898.htm) *pentru aprobarea Normelor speciale privind caracterul si mărimea zonelor de protecție sanitara şi hidrogeologica*: proiectul nu este inclus;
6. *ariile in care standardele de calitate a mediului stabilite de legislaţie au fost deja depășite:* nu este cazul;
7. *ariile dens populate:* nu este cazul;
8. *peisajele cu semnificaţie istorica, culturala şi arheologica:* nu este cazul.

***3. Caracteristicile impactului potenţial***

***a)*** *extinderea impactului: aria geografică şi numărul persoanelor afectate*: nu este cazul;

***b)*** *natura transfrontieră a impactului*: nu este cazul;

***c)*** *mărimea şi complexitatea impactului:* nu este cazul;

***d)*** *probabilitatea impactului*: nu este cazul;

***e)*** *durata, frecvenţa si reversibilitatea impactului*: nu este cazul*.*

**Condițiile de realizare a proiectului:**

**Organizarea de şantier:**

* organizarea de șantier se va face în incinta amplasamentului;
* executantul lucrărilor de demolare va semnaliza zona de șantier;
* se vor amplasa inscripționări din care să reiasă denumirea lucrării și executantul acesteia;
* se vor asigura dotările minime necesare organizării de șantier;
* se va instala un grup sanitar ecologic care se vavidanja periodic;
* se vor amenaja spații destinate depozitării deșeurilor rezultate din demolare în incinta punctului de lucru;
* întreținerea utilajelor/mijloacelor de transport (spălarea lor, efectuarea de reparații, schimburile de ulei) se vor face numai la service-uri /baze de producție autorizate;

***Protecţia apelor***

- în perioada de realizare a lucrărilor grupul sanitar ecologic va fi vidanjat ori de câte ori este nevoie prin firme specializate;

- este interzisă efectuarea excavațiilor sub nivelul stratului freatic;

- nu sunt permise evacuări de ape uzate, reziduuri și deșeuri rezultate din demolări în apele de suprafață, subterane sau terenurile adiacente;

***Protecţia aerului***

* se vor lua toate măsurile de minimizare a emisiilor de pulberi în urma realizării lucrărilor printr-o organizare judicioasă a șantierului;

***Protecția împotriva zgomotului***

- în timpul execuţiei proiectului *Nivelul de zgomot* continuu echivalent ponderat A (AeqT)se va încadra în limitele SR 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi O.M. nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;

***Protecţia solului***

- se vor amenaja spaţii amenajate corespunzător pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Atât în perioada de construire cât și în cea de funcționare titularul are obligația respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum și ale O.U.G. nr. 68/2016 pentru modificarea si completarea Legii nr. 211/2011 privind regimul deșeurilor.***

* deșeurile rezultate de la realizarea proiectului se vor colecta selectiv pe categorii prin grija executantului lucrării, la locul de producere și se vor valorifica prin societăți autorizate în colectarea/ valorificarea/ eliminarea acestora;
* este interzisă abandonarea deșeurilor sau depozitarea în locuri neautorizate;
* pe durata transportului deșeurile vor fi însoțite de documente din care să rezulte deținătorul, destinatarul, tipul deșeurilor, locul de încărcare, locul de destinație, cantitatea.

***Lucrările de refacere/reconstrucție ecologică a amplasamentului***

* se va aduce terenul la starea lui naturală conform legislației de mediu în vigoare;

***Monitorizarea***

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului 856/2002; predarea deşeurilor către operatori autorizaţi în valorificarea/ eliminarea deşeurilor;

- respectarea normelor de securitate, respectiv a normelor de securitate a muncii;

- respectarea măsurilor de reducere a poluării;

- se vor lua toate măsurile de reducere a poluării accidentale, iar în cazul producerii unor astfel de accidente, se va acționa imediat pentru a stopa, controla, izola, elimina poluarea;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

|  |  |
| --- | --- |
|  | **Întocmit,** |
| **Șef Serviciu A.A.A.**,  Maria **MORCOAȘE** | consilier A.A.A., Florian **STĂNCESCU** |
| **Șef Serviciu C.F.M.**,  Elena **IVAȘCU** | consilier C.F.M., Vladescu Nicoleta |